Η υπηρεσία χορηγεί την αναρρωτική άδεια ύστερα από αίτηση του υπαλλήλου. Η αίτηση για αναρρωτική άδεια υποβάλλεται εντός επτά (7) ημερών από την απουσία του υπαλλήλου λόγω ασθενείας (Ν.3528/2007 άρθρο 56)

 Όταν πρόκειται για βραχυχρόνιες αναρρωτικές άδειες: έως 8 ημέρες κατά έτος (Ν.4210/21-11-2013 άρθρο 2).

Οι άδειες αυτές χορηγούνται, είτε εξ ολοκλήρου και οι οκτώ (08) με γνωμάτευση θεράποντα ιατρού ιδιωτικού ή δημόσιου φορέα, είτε έξι (06) ημέρες με γνωμάτευση θεράποντα ιατρού ιδιωτικού ή δημόσιου φορέα και δύο (02)ημέρες με υπεύθυνη δήλωση του υπαλλήλου(όχι όμως συνεχόμενες).Αναρρωτική άδεια πέραν των οκτώ (8) ημερών κατ’ έτος χορηγείται ύστερα από γνωμάτευση της οικείας υγειονομικής επιτροπής.

Κατ’ εξαίρεση **δεν απαιτείται γνωμάτευση** της οικείας **υγειονομικής επιτροπής**: α) όταν η άδεια χορηγείται με βάση γνωμάτευση Διευθυντή Κλινικής Δημόσιου Νοσοκομείου και εφόσον έχει προηγηθεί νοσηλεία επτά (07) ημερών τουλάχιστον. β) όταν η άδεια χορηγείται μετά από χειρουργική επέμβαση σε δημόσιο νοσοκομείο ή ιδιωτική κλινική.